**HANKEKUTSE**

Kutsume Teid osalema MTÜ Arengukoostöö Ümarlaua, registrikood 80247016, aadress Telliskivi 60a, 10412, Tallinn, tel +372 52 34104, e-post [anni@terveilm.ee](mailto:anni@terveilm.ee) (edaspidi Hankija) korraldatud lihtsustatud menetlusega hankes “Poliitikate sidususe põhimõtete rakendamine Eestis”.

1. Hanke eesmärk on leida poliitika sidususe põhimõtete rakendamist uuriva uuringu läbiviija.

Uuringut rahastab Euroopa Komisjon projekti “*Estonian EU Presidency – Development Matters”* tegevuste raames.

1. Uuringu eesmärk
   1. Analüüsida, kuidas on Eestis rakendatud poliitika sidususe põhimõtted, mis on takistused põhimõtete rakendamisel, analüüsida poliitikate sidusust kahes näidisvaldkonnas (kaubandus ja keskkond) ning koostada soovitused olukorra parandamiseks lähtuvalt teiste riikide kogemustest ja ekspertsoovitustest
2. Uuringu läbiviimine
   1. Hankelepingu eeldatav kestvus: 1.10.2017-31.03.2018
3. Pakkujate kvalifitseerimise tingimused ja nende kontrollimine
   1. Nõuded Pakkujale
      1. Pakkujal (juhul kui pakkujaks on juriidiline isik) ei tohi pakkumuste läbivaatamise päeval olla riiklike maksude või sotsiaalkindlustuse maksete võlga või tähtpäevaks tasumata jäetud maksusummalt arvestatud intressi või maksuvõla ajatamist pikemaks perioodiks kui kuus kuud arvates pakkumuste läbivaatamise päevast (v.a. juhul kui maksuvõla tasumise ajatamine on täies ulatuses tagatud). Hankija kontrollib maksuvõla puudumist ja andmeid maksuvõla tasumise ajatamise kohta e-maksuameti kaudu.
      2. Pakkujal peab olema ajavahemikul 2013-2017 vähemalt kolme analüütilise uuringu läbiviimise kogemus (esitada uuringu nimetus, läbiviimise aeg ja koht, viide uuringule).
      3. Pakkuja meeskond peab olema vähemalt 2-liikmeline: projektijuht ja uuringuekspert.
   2. Nõuded pakkumuses esitatud ekspertidele:
      1. miinimumnõuded eksperdile
         1. Pakkumuses toob Pakkuja välja eksperdi kogemuse sarnaste uuringute teostamisel. Kogemuse kirjelduses toob Pakkuja välja vähemalt järgmise info: uuringu nimetus, tellija, eksperdi roll uuringu teostamisel, uuringu teostamise aeg.
         2. Eksperdil peab olema akadeemiline kõrgharidus.
         3. Ekspert peab valdama väga heal tasemel eesti ja inglise keelt.
         4. Pakkuja kinnitab eksperdi valmisolekut esitleda uuringu esialgseid ja lõplike tulemusi Hankija korraldatud konverentsidel ja seminaridel vähemalt kolmel korral.
   3. Pakkuja kirjeldab vastavust hankedokumendi punktides 4.1. ja 4.2. ära toodud nõuetele eraldi dokumendis vabalt valitud vormis (vorm ei sisaldu antud hanke lisana).
   4. Pakkujate kvalifikatsiooni kontrollimine
      1. Hankija kontrollib pakkujate kõrvaldamise aluste puudumist ja kvalifikatsiooni vastavalt punktides 4.1 ja 4.2 toodud tingimustele.
      2. Hankija võib jätta pakkuja kvalifitseerimata, kui ta ei vasta nimetatud tingimustele.
      3. Pakkuja, kes ei vasta kvalifitseerimise tingimustele, ei osale edasises hankemenetluses.
4. Pakkumuste vastavaks tunnistamine või tagasilükkamine
   1. Hankija kontrollib esitatud pakkumuste vastavust hankekutses esitatud tingimustele.
   2. Pakkumus tunnistatakse vastavaks, kui see on esitatud nõutud vormil, sellele on lisatud kõik nõutud dokumendid ja pakkumus vastab kõikidele hanke kutses esitatud tingimustele.
   3. Pakkumuse võib tunnistada vastavaks, kui selles ei esine sisulisi kõrvalekaldumisi hanke kutses esitatud tingimustest.
   4. Hankija lükkab pakkumuse tagasi, kui pakkuja on esitanud pakkumuse tehnilises osas tingimusi, mida Hankija ei ole võimeline täitma või kui nende täitmiseks tuleb kaasata täiendavaid rahalisi vahendeid.
   5. Hankija lükkab pakkumuse tagasi, kui pakkumus ei vasta hanke kutses esitatud tingimustele.
   6. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtaegselt esitanud nõutud selgitust.
   7. Pakkuja, kelle pakkumus on tagasi lükatud, ei osale edasises hankemenetluses.
   8. Hankija lükkab kõik pakkumused tagasi, kui:
      1. ei saadud ühtegi vastavaks tunnistatud pakkumust;
      2. kõik esitatud pakkumused ületavad Hankija eelarvelisi võimalusi;
      3. Hankija on sunnitud muutma hanke sisu ja eesmärke;
      4. ilmnevad erandlikud asjaolud või vääramatu jõud, mis teevad hankelepingu sõlmimise võimatuks.
   9. Kõigi pakkumuste tagasilükkamisel saadab Hankija kirjalikku taasesitamist võimaldavas vormis teate koos põhjusega kõigile pakkujatele.
5. Maksumus
   1. Pakkuja esitab uuringu teostamise kogumaksumuse hankedokumendi lisa 2 esitatud vormil, tuues välja erinevad kululiigid iga etapi lõikes. Maksumus peab sisaldama kõiki uuringuga seotud kulusid (sh uuringu metoodika ettevalmistamine, uuringu läbiviimine, uuringu kokkuvõtte koostamine, uuringu tulemuste tutvustamine, eksperdi töötasu, projektijuhi töötasu, uuringu keeleline toimetamine jms).
6. Pakkumuste hindamine, läbirääkimiste pidamine ja eduka pakkumuse väljaselgitamine
   1. Hankija hindab kõiki vastavaks tunnistatud pakkumusi.
   2. Vajaduse korral alustab Hankija pakkujatega läbirääkimisi, teatades pakkujatele läbirääkimiste aja ja läbiviimise korra. Läbirääkimisi võib pidada nii enne kui ka pärast pakkumuste esitamist.
   3. Hankija jätab endale õiguse läbi rääkida teenusele esitatud nõuete, pakkumuses esitatud maksumuse või muude hankes esitatud nõuete osas. Vajaduse korral muudetakse hanke kutset ja väljastatakse kõik muudatused üheaegselt kõikidele pakkujatele.
   4. Edukaks tunnistatakse majanduslikult soodsaim pakkumus lähtudes alljärgnevatest pakkumuste hindamise kriteeriumitest võttes aluseks nii töö maksumust kui ka töö teostamise kirjelduse täpsust ja läbimõeldust. Maksimaalne võimalik punktide arv on 100.
   5. Pakkumuste sisuliste tingimuste hindamine toimub hankija poolt moodustatud vähemalt kolmeliikmelise komisjoni poolt hankedokumentatsioonis toodud kolme hindamiskriteeriumi alusel. Pakkumus saab kriteeriumi punktiskaala alajaotuse raames seda enam punkte, mida paremini ta vastab alajaotuses esitatud kirjeldusele. Kriteeriumi koondhinne pakkumusele on hindamiskomisjoni liikmete poolt omistatud hinnete aritmeetiline keskmine. Tulemused ümmardatakse täpsusega kaks kohta peale koma.

|  |  |
| --- | --- |
| **Hindamiskriteerium** | **Maksimaalne punktide arv** |
| 1. Hindamise metoodika, tegevusplaani ja riskide kirjeldus | 30 |
| 2. Projekti meeskonna ja ülesannete jaotuse kirjeldus | 20 |
| 3. Töö maksumus | 50 |
| **Kokku** | **100** |

Kriteeriumite hindamise skaalad:

|  |  |
| --- | --- |
| **1. kriteerium: Hindamise metoodika, tegevusplaani ja riskide kirjeldus** | |
| 21-30 punkti | Pakkumuses esitatud hindamismetoodika lähtub üldtunnustatud metodoloogilistest põhimõtetest. Meetodeid ja nendega seotud protseduure on kirjeldatud detailselt ja arusaadavalt. Väljapakutud lahenduste kasutamist on põhjendatud ning hindamise eesmärgi ja hindamisküsimustele vastuste saamisega seostatud. Kirjeldatud on lõpptulemuseni jõudmist läbi erinevate töö etappide. Pakutud lahendused võimaldavad hindamist efektiivselt teostada ja praktikas kasutatava tulemuseni jõuda. Esitatud ajakava on koostatud töö etappide omavahelist järgnevust ja tööde mahukust arvestades. Kirjeldatud on pakkujapoolne arusaam koostööst hankijaga. Esitatud riskide loend ja nende maandamise võimaluste kirjeldus on läbimõeldud. Välja on pakutud realistlikud riskide maandamise meetmed. |
| 11-20 punkti | Pakkumuses esitatud hindamismetoodika lähtub üldtunnustatud metodoloogilistest põhimõtetest. Meetodeid ja nendega seotud protseduure on arusaadavalt kirjeldatud ja pakutud lahenduste kasutamist on töö eesmärgi ning uurimisküsimustega seostades põhjendatud. Kirjeldatud on lõpptulemuseni jõudmist läbi erinevate töö etappide ning esitatud on ajakava töö etappide kaupa. Kirjeldatud on pakkujapoolne arusaam koostööst hankijaga. Esitatud on riskide loend koos nende maandamise võimalustega. Esineb ebatäpsusi detailides, kuid puudujäägid ei ole suured ning pakkuja nägemus tööde teostamisest on arusaadav ja põhjendatud. |
| 1-10 punkti | Pakkumuses esitatud hindamismetoodika lähtub üldtunnustatud metodoloogilistest põhimõtetest. Meetodeid ja nendega seotud protseduure, lõpptulemuseni jõudmist, töö etappe ja ajakava ning koostööd hankijaga on üldjoontes kirjeldatud, kuid detaile ja põhjendusi on vähe esitatud. Esitatud on põhiliste riskide loend, kuid riskide sisu ei ole läbimõeldult lahti kirjutatud või on osa ilmseid riske välja toomata. Kirjelduste sisu ja detailide osas esineb ebatäpsusi, arusaamatust või muid puudujääke. |
| 0 punkti | Pakkumuses esitatud meetodite, töö etappide ja ajakava ning hankijaga koostöö kirjeldustes esineb hulgaliselt ebatäpsust, arusaamatust või muid puudujääke. Meetodite valikut ei ole piisavalt põhjendatud või on pakutud ebasobivaid lahendusi. Lõpptulemuseni jõudmist on väga pealiskaudselt kirjeldatud. Riskianalüüsis ei ole esitatud riskide sisu selgitusi ning nende maandamismeetmeid või on sellega tegeletud väga vähesel määral. |

|  |  |
| --- | --- |
| **2. kriteerium: Projekti meeskonna ja ülesannete jaotuse kirjeldus** | |
| 19-20 punkti | Pakkumuses on selgelt lahti kirjutatud iga projektimeeskonna liikme roll ja ülesanded ning meeskonnaliikmete omavaheline koostöö. Ülesannete jaotamisel meeskonnaliikmete vahel on arvestatud nende tugevusi, kompetentsi ja seniseid kogemusi analoogsete ülesannete täitmisel ning seda on kirjeldatud. Projektimeeskonna kogemused ületavad oluliselt hankedokumendis esitatud kvalifitseerimistingimusi. |
| 13-18 punkti | Pakkumuses on selgelt lahti kirjutatud iga projektimeeskonna liikme roll ja ülesanded ning meeskonnaliikmete omavaheline koostöö. Ülesannete jaotamisel meeskonnaliikmete vahel on arvestatud nende tugevusi, kompetentsi ja seniseid kogemusi analoogsete ülesannete täitmisel ning seda on kirjeldatud. |
| 7-12 punkti | Pakkumuses on ära toodud iga meeskonnaliikme roll ja ülesanded, omavaheline koostööd ning seos haridusliku tausta ja eelnevate kogemustega. Esineb mõningaid ebatäpsusi, kuid puudujäägid ei ole suured ja üldiselt on kirjeldused arusaadavad. |
| 1-6  punkti | Iga meeskonnaliikme roll, ülesanded ja kogemused on pakkumuses üldjoontes esitatud, kuid kirjeldus ei ole põhjalik. Esineb ebatäpsusi, arusaamatust või muid puudujääke. |
| 0 punkti | Pakkumuses esitatud meeskonnaliikmete ülesannete, koostöö ja kogemuste kirjeldus on väga pealiskaudne. Esineb hulgaliselt ebatäpsust, arusaamatust või muid puudujääke. |

|  |
| --- |
| **3. kriteerium: Töö maksumus** |
| Madalaima hinnaga pakkumus saab maksimumpunktid – 50. Iga hinnalt järgmise pakkumuse punktid arvestatakse järgmise valemi abil: madalaim maksumus / antud pakkumuse maksumus x 50. |

* 1. Kogu hindamismenetlus on konfidentsiaalne. Hindamiskomisjoni otsused on kollektiivsed ja hindamiskoosolekud kinnised. Kõigi pakkujate pakkumustes esitatud informatsioonile tagatakse konfidentsiaalsus.
  2. Teade eduka pakkumuse otsuse kohta esitatakse pakkujatele e-kirja teel.

1. Hankija õigused
   1. Eksperdi vahetamise vajaduse tekkimisel peab Pakkuja välja pakkuma samaväärse eksperdi ja kooskõlastama selle Hankijaga. Vastasel juhul on Hankijal õigus hankelepingust taganeda.
2. Pakkumuse esitamiseks nõutavad dokumendid:
   1. Pakkumuse ankeet nõutud vormil (lisa 1);
   2. Pakkumuse maksumus nõutud vormil (lisa 2);
   3. Hankekutse punktis 2 esitatud eesmärkidele vastav uuringu teostamise ajakava nõutud vormil (lisa 3);
   4. Uuringu teostamise riskide ülevaade (lisa 4);
   5. Kinnitus hankemenetlusest kõrvaldamise aluste puudumise kohta (lisa 5)
   6. Hankedokumendi punktides 4.1 ja 4.2 esitatud nõudeid tõendavad dokumendid;
   7. Eksperdi/ekspertide nõusolek(ud) uuringu teostamiseks (lisa 6);
   8. *Volikiri pakkumuse allkirjastamiseks (lisa 7, esitatakse vajadusel).*
3. Pakkumuse esitamine
   1. Pakkumus tuleb vormistada eesti keeles.
   2. Pakkumus esitada digitaalselt allkirjastatult MTÜ Arengukoostöö Ümarlaud nimele e-posti aadressil [anni@terveilm.ee](mailto:anni@terveilm.ee).
   3. Pakkumuse esitamise tähtaeg: 17. september 2017 kell 23.59.
4. Lisainformatsioon
   1. Pakkujatel on õigus saada Hankijalt täiendavat informatsiooni ja selgitusi Hankedokumentide ja teenuse sisu kohta. Kõik pakkumuse koostamisel esile kerkinud küsimused edastada eesti keeles kirjalikus vormis e-postile: [anni@terveilm.ee](mailto:anni@terveilm.ee).
   2. Kui Pakkuja ei ole kirjalike küsimusi hankemenetluse käigus esitanud selgituste saamiseks Hankedokumentides avastatud vastuolude, vasturääkivuste või puuduste kohta, siis Hankijal on õigus hankelepingu täitmise käigus üleskerkinud vaidluste lahendamisel lähtutakse Hankija poolt osundatud tõlgendusest
   3. Pakkuja ja Hankija ei tohi anda vale või eksitavat informatsiooni ega varjata asjaolusid, mis mõjutaksid teise osapoole tegevust, otsuseid või pakkumuse edukust. Teisele osapoolele antav informatsioon peab olema üheselt mõistetav ning selle esitaja vastutab enda poolt antud informatsiooni õigsuse eest.

**Lisa 1**

**PAKKUMUSE ANKEEDI VORM**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

**Pakkuja nimi ja registrikood**:………………………………………..

Kontaktisik (selle pakkumuse ja lepinguga seotud toimingutes)

|  |  |
| --- | --- |
| Ees- ja perekonnanimi |  |
| Ametikoht |  |
| Kontaktaadress |  |
| Telefon |  |
| E-post |  |

Avaldus

Mina, allakirjutanu, kinnitan käesolevaga, et:

1. olen põhjalikul tutvunud hankedokumentide sisuga ning olen nõus seal esitatud tingimustega;
2. esitan pakkumuse, mis koosneb alljärgnevatest nõuetekohaselt vormistatud osadest:
3. Pakkumuse ankeet;
4. Pakkumuse maksumus
5. Hankekutse punktis 2 esitatud eesmärkidele vastav uuringu teostamise ajakava nõutud vormil;
6. Kinnitus hankemenetlusest kõrvaldamise aluste puudumise kohta;
7. Hankedokumendi punktides 4.1 ja 4.2 esitatud nõuete täitmist tõendavad dokumendid;
8. Eksperdi/ekspertide nõusolek(ud) uuringu teostamiseks
9. *Volitatud esindaja puhul ka volikiri*
10. kinnitan, et pakkumus on kehtiv 60 kalendripäeva alates pakkumuse esitamise tähtajast arvates.

Pakkumuse esitanud juriidilise isiku allkirjaõiguslik isik / volitatud esindaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*

**Lisa 2**

**PAKKUMUSE MAKSUMUS**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

|  |  |  |
| --- | --- | --- |
| **Uuringu koostamisetapi nimetus** | | **Maksumus**  **eurodes (km-ta)** |
| 1. |  |  |
| 2. |  |  |
| ... |  |  |
| **Teenuse maksumus eurodes (km-ta)** | |  |
| **Lisanduv käibemaks eurodes** | |  |
| **KOKKU teenuse maksumus eurodes (km-ga)** | |  |

Pakkumuses toodud lõppmaksumus sisaldab kõiki makse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*

**Lisa 3**

**UURINGU TEOSTAMISE AJAKAVA**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

1. **Uuringu eesmärk:** Analüüsida, kuidas on Eestis rakendatud poliitikate sidususe põhimõtted, mis on takistused põhimõtete rakendamisel ning koostada soovitused olukorra parandamiseks lähtuvalt teiste riikide kogemustest ja ekspertsoovitustest
2. **Uuringu maht:** 30-50 lk
3. **Ülevaade uuringu teostamisest**

|  |  |  |  |
| --- | --- | --- | --- |
| **Ajakava** | **Tegevus** | **Tegevuse sisu kirjeldus** | ***Teostaja*** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Lisa 4**

**UURINGU TEOSTAMISE RISKID**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

|  |  |
| --- | --- |
| **Uuringu teostamise risk** | **Riski maandamine/ennetamine** |
|  |  |
|  |  |
|  |  |
| ... |  |

**Lisa 5**

**KINNITUS HANKEMENETLUSEST KÕRVALDAMISE ALUSTE PUUDUMISE KOHTA**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

Käesolevaga kinnitame, et:

* meid ja meie seaduslik esindaja ei ole kriminaal- või väärteomenetluses karistatud kuritegeliku ühenduse organiseerimise ega sinna kuulumise eest, riigihangete nõuete rikkumise ja kelmuse ning ametialaste ja rahapesualaste süütegude toimepanemise eest ning meil puuduvad kehtivad karistusandmed karistusregistris karistusregistri seaduse kohaselt ning meil puudub kehtiv karistus meie elu- ja asukohariigi seadusaktide alusel (RHS § 38 lg 1 p 1)
* me ei ole pankrotis ega likvideerimisel, meie äritegevust ei ole peatatud ning me ei ole muus sellesarnases seisukorras tema asukohamaa seaduse kohaselt (RHS § 38 lg 1 p 2);
* meie suhtes ei ole algatatud sundlikvideerimist ega muud sellesarnast menetlust meie asukohamaa seaduse kohaselt (RHS § 38 lg 1 p 3);
* meil ei ole õigusaktidest tulenevate riiklike või elu- või asukoha kohalike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi *maksuvõlg*) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud (RHS § 38 lg 1 p 4);
* me ei ole käesolevas riigihankes või ühe hankemenetluse raames esitanud ühise pakkumuse, olles ühtlasi esitanud pakkumuse üksi, esitanud mitu ühist pakkumust koos erinevate teiste ühispakkujatega või andnud teisele pakkujale kirjaliku nõusoleku enda nimetamiseks pakkumuses alltöövõtjana hankelepingu täitmisel (RHS § 38 lg 1 p 5);
* Me ei ole käesoleva hanke raames esitanud valeandmeid hankija kehtestatud nõuetele vastavuse kohta. (RHS § 38 lg 1 p 6);

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*

**Lisa 6**

**EKSPERDI NÕUSOLEK**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

Käesolevaga mina, …………………………………………., kinnitan, et olen andnud oma nõusoleku hanke „ Poliitikate sidususe põhimõtete rakendamine Eestis “ käigus tellitaval uuringul eksperdina osalema kuni hankelepingu tähtaja lõpuni.

Kuupäev:………………………….

Allkiri:……………………………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*

**Lisa 7**

**VOLIKIRI**

Lihtsustatud menetlusega hange „Poliitikate sidususe põhimõtete rakendamine Eestis“

**Poliitikate sidususe põhimõtete rakendamise uuring analüüsimaks Eesti praktika hetkeolukorda, takistusi põhimõtete rakendamisel ning koostamaks soovitusi olukorra parandamiseks**

………………………. *(Pakkuja nimi),* registrikood…………………., aadress…………….., …………………………*(volitaja nimi ja ametikoht)* isikus volitab ………………………………*(volitatava nimi, isikukood, amet)* olema hanke toimingutel ja küsimustes pakkuja ametlik esindaja ning allkirjastama hankepakkumust.

Volikiri on antud ilma edasivolitamise õiguseta.

Volikiri kehtib kuni:……………………………..

Kuupäev:………………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*